Заўсёды мела сваё меркаванне. Аднойчы, памятаю, пісалі сачыненне на тэму станоўчага вобразу Наташы Растовай. Калі настаўніца раздала сшыткі, аказалася, што Святлана атрымала “нездавальняюча”, хаця па рускай літаратуры была круглай выдатніцай. Прычына была ў тым, што станоўчага ў вобразе Наташы Растовай Святлана нічога не знайшла. І мела смеласць пра гэта падрабязна напісаць. А потым яшчэ паднялася і выказала ўсе прыведзеныя ў сачыненні аргументы ўсяму класу. Але адзнаку ёй не паправілі.